Hellenic Imperial Airways

Η Hellenic Imperial Airways ήταν αεροπορική εταιρεία, που είχε βάση στο Ελληνικό, της νότιας Αθήνας. Εκτελούσε ναυλωμένες και προγραμματισμένες πτήσεις. Λειτούργησε από το 2007 έως το 2013.

 Η αεροπορική εταιρεία συστήθηκε τον Μάιο του 2006, από μια ομάδα βετεράνων της βιομηχανίας, και εκτελούσε ναυλωμένες πτήσεις και μισθώσεις αεροσκαφών με τη μέθοδο του ACMI. Η βάση δραστηριοτήτων της εταιρείας ήταν στο Ελληνικό. Τα γραφεία στο Ηνωμένο Βασίλειο βρισκόταν στο Axis House στο Harlington, του Λονδίνου. Τα γραφεία της Νοτίου Αφρικής βρισκόταν στο Holiday House στο Randburg, του Γιοχάνεσμπουργκ.Η εταιρεία ξεκίνησε να δραστηριοποιείται με προγραμματισμένα δρομολόγια στις 30 Μαΐου 2009, με πτήσεις μεταξύ Αθήνας και Μπέρμιγχαμ, Τζέντα και Καζαμπλάνκα. Η Hellenic Imperial Airways εγκαινίασε τη νέα της ιστοσελίδα τον Απρίλιο του 2010 ως μέρος της προωθητικής εκστρατείας της εταιρείας για τις νέες δραστηριότητες της. Η νέα ιστοσελίδα επέτρεπε στους πελάτες να κλείνουν εισητήρια διαδικτυακά, ενώ υπήρχε και ενημέρωση σχετικά με τις πτήσεις και τις υπηρεσίες.Στις αρχές Μαΐου 2010, η Hellenic Imperial ανακοίνωσε την έναρξη προγραμματισμένων πτήσεων στο αεροδρόμιο OR Tambo του Γιοχάνεσμπουργκ από τις 8 Ιουνίου 2010. Αυτές οι πτήσεις θα αναπλήρωναν το κενό που άφησαν οι Ολυμπιακές Αερογραμμές, όταν είχαν σταματήσει τις πτήσεις τους τον περασμένο Σεπτέμβριο.Κατα τον Λιβυκό εμφύλιο πόλεμο του 2011 η Hellenic Imperial Airways εκτελούσε ναυλωμένες πτήσεις (charter) από τη Τρίπολη στο Ηράκλειο και από το Ηράκλειο στις Μπανγκόκ, Σανγκάη, Πεκίνο και Ανόι. Συνολικά η εταιρεία μετέφερε 3.000 Κινέζους πολίτες από τη Λιβύη μέσω της Ελλάδος.Στις 24 Ιουνίου 2011, η Hellenic Imperial Airways εγκαινίασε τη πρώτη απευθείας της πτήση μεταξύ Αθήνας και του αεροδρομίου Τζών Κέννεντυ της Νέας Υόρκης με κωδικό HT0411 με αεροσκάφος τύπου Boeing 747-200B εν αντιθέσει με το προγραμματισμένο Airbus A340-300. Η Pakistan International Airlines μίσθωσε δύο Boeing 747-200 από την εταιρεία κατά τη διάρκεια του Χατζ του 2011, για την εκτέλεση εσωτερικών πτήσεων στο Πακιστάν. Στο τέλος του 2011, η Hellenic Imperial Airways ακύρωσε όλες τις προγραμματισμένες της πτήσεις. Εκτέλεσε πολύ λίγες ναυλωμένες πτήσεις το 2012, και από εκεί και πέρα έπαυσε να λειτουργεί. Δύο από τα Boeing 747-200B της εγκαταλείφθηκαν στον Διεθνή Αερολιμένα Αθηνών ενώ τα άλλα δύο βρισκόταν στο Καράτσι και τη Τζακάρτα. Το Μάρτιο του 2015, οι πρώην εργαζόμενοι της εταιρείας απέκτησαν το δικαίωμα από το δικαστήριο να δημοπρατήσουν τα εναπομείναντα Boeing 747, τα οποία εγκαταλείφθηκαν στην Αθήνα. Αργότερα τον ίδιο μήνα τα αεροσκάφη έπρεπε να παραδωθούν στο Πακιστάν, αν και στο ενδιάμεσο της πτήσης, τα αεροσκάφη προσγειώθηκαν στο Ιράν και εντάχθηκαν στο στόλο της Iran Air. Ένα από αυτά τα αεροσκάφη βρίσκεται ακόμη στον Διεθνή Αερολιμένα Αθηνών. Η Hellenic Imperial Airways εκτελούσε προγραμματισμένες πτήσεις προς τους συγκεκριμένους προορισμούς: Ελλάδα Αθήνα - Βάση Κουβέιτ Πόλη του Κουβέιτ - (Δεν πραγματοποιήθηκε ποτέ, αν και υπήρχε στα προγράμματα) Μαρόκο Καζαμπλάνκα Σαουδική Αραβία Τζέντα Νότιος Αφρική Γιοχάνεσμπουργκ Ηνωμένο Βασίλειο Μπέρμιγχαμ Λονδίνο - Αεροδρόμιο Γκάτγουικ (Δεν πραγματοποιήθηκε ποτέ, αν και υπήρχε στο πρόγραμμα) Ηνωμένες Πολιτείες Αμερικής Νέα Υόρκη - JFK Η Hellenic Imperial Airways εκτελούσε ναυλωμένες (charter) πτήσεις στην Ευρώπη, τη Μέση Ανατολή, την Ασία και την Αμερική με τη μέθοδο ACMI αλλά και μισθώσεις αεροσκαφών. Ο στόλος της Hellenic Imperial Airways αποτελούνταν από τα εξής αεροσκάφη: Boeing 747-200B SX-TIE - Αποσύρθηκε το 2012 και μεταφέρθηκε στη Τζακάρτα. SX-TID - Αποσύρθηκε το 2012, παρέμεινε στην Αθήνα, και πωλήθκε στην Iran Air το 2015. SX-TIB - Αποσύρθηκε το 2012 και μεταφέρθηκε στο Καράτσι. SX-TIC - Αποσύρθηκε το 2012, παρέμεινε στην Αθήνα μέχρι το 2015 όταν και πωλήθηκε στην Iran Air. D-ABZD - Δε χρησιμοποιήθηκε ποτέ από την εταιρεία ενώ βρισκόταν στο αεροδρόμιο Marana των ΗΠΑ με μικτά χρώματα, χωρίς τίτλους ή κινητήρες.Airbus A340-300 SX-TIF - Πρώην A9C-LG της Gulf Air, παρατηρήθηκε το 2012 στο Σατορού της Γαλλίας με πλήρη χρώματα. Το αεροσκάφος δεν χρησιμοποιήθηκε ποτέ (οικονομικοί λόγοι). SX-TIG - Πρώη A9C-LH της Gulf Air, παρατηρήθηκε το 2012 στο Σατορού της Γαλλίας με πλήρη χρώματα. Το αεροσκάφος δε χρησιμοποιήθηκε ποτέ (οικονομικά προβλήματα).Airbus A321-200 F-WTAV - Πρώην A9C-ET της Gulf Air, παρατηρήθηκε το 2012 στο Μονπελιέ. Το αεροσκάφος δε χρησιμοποιήθηκε ποτέ (οικονομικά προβλήματα). F-WTAX - Πρώην A9C-ES της Gulf Air, παρατηρήθηκε το 2012 στο Μονπελιέ. Το αεροσκάφος δε χρησιμοποιήθηκε ποτέ (οικονομικά προβλήματα).Η αποτυχία της αεροπορικής εταιρείας να εξασφαλίσει μισθώσεις για αεροσκάφος Airbus A340-300 την οδήγησε να χρησιμοποιήσει Boeing 747-200B για τις πτήσεις στη Νέα Υόρκη και ως επακόλουθο οικονομικές ζημίες στα λειτουργικά κόστη και τελικό κλείσιμο της εταιρείας. Τα αεροσκάφη Airbus A321 ήταν προγραμματισμένο να εκτελέσουν πτήσεις προς Λονδίνο, Κουβέιτ, Ντουμπάι, Δαμασκό και άλλους προορισμούς. Τα Boeing 747-200B αλλά και τα γραφεία της εταιρείας στην Αθήνα εγκαταλείφθηκαν το 2012.